27/05/2014 | Administración LocalMunicipal
Mugardos
Aprobación definitiva, da Ordenanza fiscal nº 28 reguladora da taxa pola prestación de servizos complementarios educativos e de conciliación da vida familiar e laboral

Rematado o prazo de exposición pública sen presentación de reclamacións á ordenación e imposición da ordenanza fiscal nº 28 reguladora da taxa pola prestación de servizos complementarios educativos e de conciliación da vida familiar e labaoral, aprobada en sesión plenaria de data 31.01.2014, publicado o anuncio de aprobación provisional no BOP núm.33 de data 18.02.2014, cumprindo o disposto no artigo 49 da lei 7/85 reguladora das bases de réxime local, procédese a publicación do texto íntegro da ordenanza fiscal. De conformidade co previsto na legislación vixente contra o acordo de aprobación definitiva, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste anuncio. Poderán así mesmo interpoñer calquera outro que estimen axeitado. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, reguladora das bases de réxime local, e de conformidade co disposto nos artigos 15 a 19, en relación co artigo 20 do Real Decreto 2/2004, de 5 de marzo, polo que se aproba o texto refundido da lei reguladora das facendas locais, o Concello de Mugardos establece a taxa pola prestación de servizos complementarios educativos incluídos no programa do Espazo Infantil de Xogo, cumprindo co obxectivo 7.2. do IV Plan de Igualdade de Oportunidades do Concello de Mugardos “Continuar coas actividades culturais, educativas, deportivas e de lecer para nenos e nenas fora do horario escolar e en períodos de vacacións” de cara a contribuír á conciliación da vida familiar, laboral e persoal das familias de Mugardos e á corresponsabilidade do traballo familiar e doméstico e fomentiar a ocupación do tempo libre dende o respecto, tolerancia, convivencia e educación en igualdade.1. Constitúe o feito impoñible da taxa a prestación do servizo do ESPAZO INFANTIL DE XOGO dirixido a nenos e nenas de 3 a 12 anos de idade, e se desenvolven nas vacacións escolares e períodos non lectivos, contribuíndo á educación, á axeitada ocupación do tempo libre e á conciliación da vida persoal, familiar e laboral das familias mugardesas. Dito servizo conta cunhas bases de funcionamento elaboradas dende as áreas de educación e igualdade.2. Aos efectos da aplicación da taxa, a obriga de contribuír nace dende o momento en que se formaliza a inscrición na actividade e até que remate a mesma, agás cando formalicen a súa baixa na actividade en cuestión nos termos establecidos nesta ordenanza.3. A baixa nunha actividade solicitarase no Rexistro Xeral do Concello e únicamente eximirá do pagamento cando se solicitara o mes completo e a baixa se presente nos 10 primeiros días do mes. Son suxeitos pasivos da taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa. Tendo en conta que os/as usuarios/as do servizo gravado por esta taxa son menores de idade e que, polo tanto, non teñen capacidade de obrar, actuarán no seu nome, cos efectos previstos na Lei Xeral Tributaria, os seus pais, nais, titores ou calquera outro representante legal. Responderán solidariamente das obrigas tributarias do suxeito pasivo as persoas físicas ou xurídicas que son causantes ou colaboran na realización dunha infracción tributaria.5.1. A cota tributaria calcularase coas seguintes tarifas e bonificacións, de acordo coa xornada, período elixido e renda per cápita: O prezo base por asistencia é de 100 € ao mes en xornada completa de 6 horas diarias. Estas tarifas actualizaranse anualmente segundo o índice de prezos ao consumor real do ano anterior publicado polo Instituto Nacional de Estadística. Para o cálculo da tarifa terase en conta a renda per cápita mensual, entendendo por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para os efectos da presente regulación, ten a consideración de ingresos a suma da base impoñible xeral máis a base impoñible do aforro (casillas 455 + 465). Para as persoas non obrigadas a declarar, as bases impoñibles ás que se fai referencia obteranse como resultado de lles aplicar aos datos existentes na Administración, os criterios da lexislación do imposto sobre a renda das persoas físicas. Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF do exercizo anterior ao ano no que se solicita o servizo, poderán aportar esta documentación xustificativa da dita circunstancia para que se teña en contan a valoración. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: Os país/nais non separados legalmente e, no seu caso, o titor ou persoa encargada da garda e protección do menor. Os fillos/as menores de idade, con excepción dos emancipados. Os fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. Os fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita o servizo sempre que non tiveran un contrato de traballo ou percibiran recursos (agás bolsas) durante o ano anterior. Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos do apartado anterior. No caso de separación ou divorcio, non se considerará membro da unidade familiar aquel que non conviva co solicitante do servizo. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. No caso de familias monoparentais (segundo artigo 13 da lei 3/2011, de 30 de xuño, de apoio á familia e á convivencia de Galicia), e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. Poderá esixirse en calquera momento a ampliación da documentación acreditativa das diferentes circunstancias que se teñen en conta no baremo de bonificación das taxas. A omisión, falsidade dos datos o dos documentos achegados serán causa de denegación, con independencia da incoación do correspondente expediente sancionador. As bonificacións contidas na cuota tributaria en función da renda per cápita tan sólo se aplicarán os suxeitos pasivos empadronados en Mugardos. Os suxeitos pasivos non empadronados abonarán o precio base en función da xornada e período elixido. Aquelas persoas solicitantes que non acheguen a documentación requirida para a determinación da súa capacidade económica, no prazo de subsanación correspondente, aboarán a tarifa prevista para aquelas unidades familiares cunha renda per capita superior ao 200% do IPREM. Este parágrafo non será de aplicación a aqueles/as usuarios/as que teñan en tramitación a solicitude de axuda de prestación económica municipal ou o informe técnico dos servizos sociais comunitarios municipais que determine a bonificación. Ademáis das bonificacións por renda per cápita recollidas no artigo 5, terán dereito ás seguintes bonificacións: Os/as nenos/as pertencentes a familias numerosas, desconto dun 20 por cento. Os/as nenos/as pertencentes a familias monoparentais, desconto dun 20 por cento. Cando asistan a este centro varios irmáns, desconto dun 20 por cento por cada neno/a atendido/a. Os beneficios fiscais recollidos neste artigo non serán acumulables no caso de concorrer estas circunstancias na mesma praza. A solicitude de bonificación de taxas deberá facerse por escrito no momento de presentar a solicitude do servizo. A obriga de pagamento para os/as usuarios/as nace cando se produza a notificación da admisión no servizo coa correspondente cota a aboar e na forma que se indique na devandita resolución. A non asistencia do usuario ó centro durante un período determinado non supón reducción ningunha, nin extinción da tarifa, mentres non se formalice a baixa correspondente, de conformidade co desposto no artigo 2.3. Os/as usuarios/as realizarán o pagamento do servizo mediante domiciliación bancaria. As cantidades aboadas soamente serán devoltas cando non se poda utilizar o servizo por causa de forza maior non imputable ao interesado. Estas causas deberán ser debidamente xustificadas na solicitude de devolución que se formule, debendo achegar a esta os documentos xustificativos que en cada caso correspondan. Fóra destes casos, non se efectuarán devolucións das cantidades aboadas. Os cobros dos/as usuarios/as realizaranse, con carácter xeral, nos dez primeiros días da actividade, sen perxuízo do período de cobramento ditado na Resolución. No caso de devolución da domiciliación repercutiránselle os costes bancarios da devolución ó suxeito pasivo e concederanselle 10 días hábiles para a liquidación da débeda pendente, e de non facerse efectivo no mencionado prazo perderá a praza no servizo correspondente e o traslado do expediente ás oficinas de Recadación Municipal para que proceden ao cobro da mesma segundo o procedemento de recadación establecido na lexislación vixente. A presente ordenanza fiscal entrará en vigor o día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresa. Mugardos, 19 de maio de 2014 O ALCALDE, Asdo. Xosé Fernández Barcia